Du har allerede mange af de kompetencer, du får brug for, til den grønne omstilling på din arbejdsplads. Nu skal de bare have et grønt løft.
Nye løsninger og andre måder at gøre tingene på kræver innovation. Du skal bruge din viden og kompetencer til at innovere, gentænke og nytænke dit og andres arbejde. For der er brug for, at du gør noget andet end det, du plejer.
Du skal udfordre både din egen og andres praksis og sætte et grønt spørgsmålstegn ved, hvordan og hvorfor tingene bliver gjort, som de gør. Det kræver kritisk tænkning.
Du skal også bruge din kritiske tænkning, når du står over for de muligheder og udfordringer, du uundgåeligt vil støde på undervejs, imens du bevæger dig ud i den grønne omstilling.
Du skal samtidigt være praktisk handlende. Det er ikke alle problemer, der kan og skal løses. I hvert fald ikke, sådan som du plejer at gøre. Det stiller krav til din praktiske problemløsning.
Grøn omstilling er en fælles opgave. Derfor skal du vide, hvilken brik du er i det grønne puslespil. Kend din virksomhed eller organisation og hvilken værdi, du skaber, så du kan bidrage med din viden og kompetencer. Med en solid forretningsforståelse kan du sammen med dine kolleger optimere jeres processer og skabe nye, mere bæredygtige arbejdsgange, produkter og ydelser. Til gavn for din arbejdsplads, klimaet og os alle sammen.
Nye teknologier og digitalisering er en katalysator for den grønne omstilling, og bæredygtighedsdata bliver det nye sort. Du skal have en god dataforståelse og kunne omsætte og anvende data, og se mulighederne i nye teknologier som fx kunstig intelligens. Derfor bliver teknologiforståelse din rejsepartner i din grønne omstilling. Lær den godt at kende.
Giv dine kompetencer et grønt løft
Besøg vores digitale læringsunivers og bliv klogere på, hvordan du kan træne dine kompetencer og give dem et grønt løft, så du er klar til at bidrage til den grønne omstilling på din arbejdsplads.